Publication: Magyar Közlöny
Issue: MK-2000-100 (Year: 2000, Number: 100)
Era: 1990-2004
Section: a 29/2000. (X. 6.) OM rendelethez
Paragraph Index: 94

5. A képzés főbb tanulmányi területei és arányai 5.1. Alapozó tantárgyak, illetve modulok (25%) Célja: a biztosítástan és az orvostan közgazdasági, matematikai, gazdasági, jogi és kockázatkezelési módszereinek elméleti és gyakorlati megismerése, a biztosítási orvostan szintézise. Az eltérő orvosi szakképzettségből adódó, az egészségbiztosítás szempontjából jelentős különbségek kiegyenlítése, korszerű közgazdasági, matematikai, szociológiai, jogi, kockázatkezelési, társadalombiztosítási és kutatási módszertani ismeretek elsajátítása. 5.2. Szakmodulok (75%) 5.2.1. Szakmodulcsoport Célja: az egészségbiztosítás, az élet- és baleset-biztosítás kiemelt területeinek részletes ismertetése. Az orvostudomány különböző szakágaiban már kellő jártassággal rendelkező szakembereknek társadalom-orvostani, epidemiológiai, egészségbiztosítási, a társadalombiztosítási rendszerekkel, az egészségügyi és biztosítói szolgáltatói kultúrával összefüggő olyan ismeretek átadása, amelyek lehetővé teszik az erőforrások összehangolását, a magasabb színvonalú munkavégzést. 5.2.2. Szakmodulcsoport Célja: az 5.2.1. szakmodulcsoportban elsajátított ismeretek kiegészítése speciális és a legkorszerűbb orvosi ismeretekkel, gyakorlati tapasztalatokkal, ezen tapasztalatok begyakorlása, ezáltal felkészítés az önállóan végezhető biztosítási orvostani szakértői feladatokra. Az egyes egészségügyi rendszerek és a biztosítás érdekviszonyainak ismeretében annak tudatosítása, hogy az egészségpolitika, az egészségmegőrzés, a demográfiai tényezők és a gazdasági lehetőségek a minőségbiztosítás szempontjai szerint fejleszthetők, optimalizálhatók. 2000/100. szám

Source: https://magyarkozlony.hu/hivatalos-lapok/a17970fbb5d2f315315e78693745ceacd65e45fb/dokumentumok/4d2ff7558d1edfddd0dc15f6ae31e93027d65c78/letoltes